title: Provedbena uredba Komisije (EU) 2016/2216 оd 8. prosinca 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               9.12.2016

               HR

               Službeni list Europske unije

               L 334/33

         PROVEDBENA UREDBA KOMISIJE (EU) 2016/2216
   оd 8. prosinca 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. prosinca 2016.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  90,5

                  TN

                  123,9

                  TR

                  111,7

                  ZZ

                  108,7

                  0707 00 05

                  EG

                  191,7

                  MA

                  77,0

                  TR

                  157,1

                  ZZ

                  141,9

                  0709 93 10

                  MA

                  141,2

                  TR

                  156,7

                  ZZ

                  149,0

                  0805 10 20

                  TR

                  70,4

                  UY

                  62,9

                  ZA

                  27,9

                  ZZ

                  53,7

                  0805 20 10

                  MA

                  70,6

                  ZZ

                  70,6

                  0805 20 30 , 0805 20 50 , 0805 20 70 , 0805 20 90

                  IL

                  114,7

                  TR

                  68,2

                  ZZ

                  91,5

                  0805 50 10

                  TR

                  81,7

                  ZZ

                  81,7

                  0808 10 80

                  ZA

                  36,6

                  ZZ

                  36,6

                  0808 30 90

                  CN

                  86,1

                  ZZ

                  86,1

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/455 оd 15. ožujka 2017. o odobrenju pripravka proizvedenog od bakterija Lactobacillus fermentum (NCIMB 41636), Lactobacillus plantarum (NCIMB 41638) te Lactobacillus rhamnosus (NCIMB 41640) kao dodatka hrani za pse (Tekst značajan za EGP. )

text:
                  16.3.2017

                  HR

                  Službeni list Europske unije

                  L 71/15

            PROVEDBENA UREDBA KOMISIJE (EU) 2017/455
      оd 15. ožujka 2017.
      o odobrenju pripravka proizvedenog od bakterija Lactobacillus fermentum (NCIMB 41636), Lactobacillus plantarum (NCIMB 41638) te Lactobacillus rhamnosus (NCIMB 41640) kao dodatka hrani za pse
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                  (2)

                  U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka proizvedenog od bakterija Lactobacillus fermentum (NCIMB 41636), Lactobacillus plantarum (NCIMB 41638) te Lactobacillus rhamnosus (NCIMB 41640). Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (3)

                  Zahtjev se odnosi na odobrenje pripravka proizvedenog od bakterija Lactobacillus fermentum (NCIMB 41636), Lactobacillus plantarum (NCIMB 41638) te Lactobacillus rhamnosus (NCIMB 41640) kao dodatka hrani za pse i njegovo razvrstavanje u kategoriju dodataka „zootehnički dodaci”.

                  (4)

                  Europska agencija za sigurnost hrane („Agencija”) u mišljenju od 1. prosinca 2015. zaključila je (2) da pripravak proizveden od bakterija Lactobacillus fermentum (NCIMB 41636), Lactobacillus plantarum (NCIMB 41638) te Lactobacillus rhamnosus (NCIMB 41640) nema negativan učinak na zdravlje životinja, zdravlje ljudi ili na okoliš. Agencija je zaključila i da dodavanjem toga dodatka u pasterizirano mlijeko ili proizvod na bazi zobi dolazi do acidifikacije koja doprinosi konzerviranju tako nastale hrane namijenjene psima. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (5)

                  Ocjena pripravaka proizvedenog od bakterija Lactobacillus fermentum (NCIMB 41636), Lactobacillus plantarum (NCIMB 41638) te Lactobacillus rhamnosus (NCIMB 41640) pokazuje da su ispunjeni uvjeti za odobrenje propisani člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je naveden u Prilogu ovoj Uredbi.

                  (6)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Pripravak naveden u Prilogu, koji pripada kategoriji dodataka hrani za životinje „tehnološki dodaci” i funkcionalnoj skupini „konzervansi”, odobrava se kao dodatak hrani za životinje u skladu s uvjetima utvrđenima u tom Prilogu.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 15. ožujka 2017.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  EFSA Journal 2016.;14(1):4340.

         PRILOG

                     Identifikacijski broj dodatka hrani za životinje

                     Naziv nositelja odobrenja

                     Dodatak hrani za životinje

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     CFU dodatka/kg hrane za životinje

                        Kategorija tehnoloških dodataka. Funkcionalna skupina: konzervansi

                     1a001

                     —

                        Lactobacillus fermentum (NCIMB 41636), Lactobacillus plantarum (NCIMB 41638) te Lactobacillus rhamnosus (NCIMB 41640)

                        Sastav dodatka hrani za životinje

                     Pripravak proizveden od bakterija Lactobacillus fermentum (NCIMB 41636), Lactobacillus plantarum (NCIMB 41638) te Lactobacillus rhamnosus (NCIMB 41640) u kojem najmanji ukupni sadržaj Lactobacilla iznosi najmanje 1,0 × 108 CFU/g dodatka (a pojedinačnog Lactobacilla najmanje 1,0 × 107 CFU/g dodatka)

                        Karakteristike aktivne tvari

                     Žive stanice bakterija Lactobacillus fermentum (NCIMB 41636), Lactobacillus plantarum (NCIMB 41638) te Lactobacillus rhamnosus (NCIMB 41640)

                        Analitička metoda
                         (1)

                     Određivanje brojnosti unutar dodatka hrani za životinje: metoda razmazivanja na MRS agaru (EN 15787).
                     Identifikacija: gel-elektroforeza u pulsirajućem polju (PFGE).

                     Psi

                     —

                     —

                     —

                                 1.

                                 U uputama za uporabu dodatka hrani za životinje i premiksa potrebno je navesti uvjete skladištenja.

                                 2.

                                 Taj aditiv koristi se samo za proizvode dobivene od zobi i za pasterizirano mlijeko.

                                 3.

                                 Preporučena razina uporabe aditiva:

                                             —

                                             6 × 108 CFU/kg proizvoda dobivenih od zobi (90 % vlage),

                                             —

                                             2,7 × 1010 CFU/kg pasteriziranoga mlijeka.

                                 4.

                                 Za korisnike dodatka i premiksa subjekti koji posluju s hranom dužni su utvrditi operativne postupke i odgovarajuće organizacijske mjere za uklanjanje mogućih opasnosti od udisanja, doticaja s kožom ili očima. Ako se opasnost tim postupcima i mjerama ne može smanjiti na prihvatljivu razinu, pri uporabi dodataka i premiksa potrebno je nositi odgovarajuću osobnu zaštitnu opremu, uključujući zaštitu kože.

                     5. travnja 2027.

            (1)  Podaci o analitičkim metodama dostupni su na sljedećoj adresi referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.


title: Provedbena uredba Komisije (EU) 2016/1826 оd 14. listopada 2016. o neodobravanju aktivne tvari triciklazol u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (Tekst značajan za EGP)

text:
               15.10.2016

               HR

               Službeni list Europske unije

               L 279/88

         PROVEDBENA UREDBA KOMISIJE (EU) 2016/1826
   оd 14. listopada 2016.
   o neodobravanju aktivne tvari triciklazol u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2.,
   budući da:

               (1)

               U skladu s člankom 7. stavkom 1. Uredbe (EZ) br. 1107/2009 Italija je 21. prosinca 2012. od trgovačkog društva Dow AgroSciences primila zahtjev za odobrenje aktivne tvari triciklazol.

               (2)

               U skladu s člankom 9. stavkom 3. te Uredbe država članica izvjestiteljica je 4. veljače 2013. obavijestila podnositelja zahtjeva, ostale države članice, Komisiju i Europsku agenciju za sigurnost hrane (dalje u tekstu „Agencija”) o prihvatljivosti zahtjeva.

               (3)

               Za tu su aktivnu tvar ocijenjeni učinci na zdravlje ljudi i životinja te na okoliš u skladu s odredbama članka 11. stavaka 2. i 3. te Uredbe, za uporabu koju je predložio podnositelj zahtjeva. Država članica izvjestiteljica 7. siječnja 2014. dostavila je Komisiji i Agenciji nacrt izvještaja o procjeni.

               (4)

               Agencija je postupila u skladu s člankom 12. stavkom 1. Uredbe (EZ) br. 1107/2009. U skladu s člankom 12. stavkom 3. te Uredbe zatražila je da podnositelj zahtjeva državama članicama, Komisiji i Agenciji dostavi dodatne informacije. Procjena dodatnih informacija koju je pripremila država članica izvjestiteljica dostavljena je Agenciji u obliku ažuriranog nacrta izvještaja o procjeni.

               (5)

               Nacrt izvješća o procjeni pregledale su države članice i Agencija. Agencija je 18. veljače 2015. Komisiji dostavila svoj zaključak o procjeni rizika za aktivnu tvar triciklazol (2). Agencija je zaključila da je procjena genotoksičnog i karcinogenog potencijala te tvari nepotvrđena i stoga nije bilo moguće utvrditi referentne vrijednosti (ADI, ARfD i AOEL) za uporabu u procjeni rizika za zdravlje ljudi. Stoga nije bilo moguće provesti procjenu rizika za primjenitelje, radnike, druge nazočne osobe, stanovnike i potrošače. Nadalje je zaključila da testni materijal koji je upotrijebljen u studijama toksičnosti nije bio reprezentativan u pogledu predložene tehničke specifikacije za aktivnu tvar i pridružene nečistoće. Osim toga, nije bilo moguće dovršiti određene dijelove procjene, među ostalim mogućnost djelovanja triciklazola kao endokrinog disruptora i mogućnost da metaboliti čija je toksikološka relevantnost nepoznata onečiste podzemne vode.

               (6)

               Komisija je pozvala podnositelja zahtjeva da podnese svoje primjedbe o zaključku Agencije i o nacrtu izvještaja o pregledu u skladu s člankom 13. stavkom 1. Uredbe (EZ) br. 1107/2009. Podnositelj zahtjeva podnio je primjedbe, koje su detaljno pregledane.

               (7)

               Međutim unatoč argumentima koje je iznio podnositelj zahtjeva, bojazni u pogledu tvari iz uvodne izjave 5. nisu se mogle ukloniti.

               (8)

               Stoga nije dokazano da se u odnosu na jednu reprezentativnu uporabu ili više njih najmanje jednog sredstva za zaštitu bilja koje sadržava triciklazol može očekivati da su mjerila za odobravanje predviđena člankom 4. Uredbe (EZ) br. 1107/2009 ispunjena. Aktivnu tvar triciklazol stoga ne bi trebalo odobriti u skladu s člankom 13. stavkom 2. Uredbe (EZ) br. 1107/2009.

               (9)

               Ovom se Uredbom ne dovodi u pitanje ponovno podnošenje zahtjeva za triciklazol u skladu s člankom 7. Uredbe (EZ) br. 1107/2009.

               (10)

               Stalni odbor za bilje, životinje, hranu i hranu za životinje nije donio mišljenje u roku koji je odredio njegov predsjednik. Provedbeni akt smatrao se potrebnim i predsjednik odbora podnio je nacrt provedbenog akta žalbenom odboru na daljnje razmatranje. Žalbeni odbor nije donio mišljenje,

         DONIJELA JE OVU UREDBU:
   Članak 1.
   Neodobrenje aktivne tvari
   Aktivna tvar triciklazol ne odobrava se.
   Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. listopada 2016.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  EFSA Journal 2015.; 13(2):4032. Dostupno na: www.efsa.europa.eu/efsajournal.